rejauldu/bengali-wikipedia huggingface dataset:
হাফিজ সায়েদ খান (১৯৭২ - ২৬ জুলাই ২০১৬) একজন ইসলামী জঙ্গি ছিলেন। যিনি  খোরাসান প্রদেশের ইসলামিক স্টেটের আমির হিসাবে দায়িত্ব পালন করেছিলেন, যে দলটি আফগানিস্তান ও পাকিস্তানে  ২০১৫ সালের জানুয়ারি থেকে ২০১৬ এর জুলাইয়ে  তার  মৃত্যুর আগে পর্যন্ত সক্রিয় ছিল। ২০১৫ এর আগে, হাফিজ সায়েদ খান তেহরিক-ই-তালিবান নামক যোদ্বা গোষ্ঠীর  পাকিস্তান অঞ্চলের সিনিয়র কমান্ডার ছিলেন এবং মূলত একজন আফগান তালেবান সদস্য ছিলেন।   ইতিহাস  সায়েদ ১৯৭২ সালে আফগান সীমান্তের নিকটবর্তী পাকিস্তানের ফেডারেল শাসিত উপজাতীয় অঞ্চল ওড়কজাই এজেন্সিটির মামোজাই শহরে জন্মগ্রহণ করেন। খাইবার পাখতুনখার হাঙ্গু জেলায় যাওয়ার আগে তিনি স্থানীয় আলেম মৌলানা শবিতের নিকট প্রাথমিক শিক্ষা লাভ করেছিলেন।সেখানে তাকে দারুল উলুম ইসলামিয়া হ্যাঙ্গু নামক স্থানীয় বিদ্যালয়ে ভর্তি করা হয়।  জানা যায়, ফারুক খান নামে তার গ্রামের  এক ব্যক্তি তার আত্মীয়ের সাথে সায়েদের বিয়ের ব্যবস্থা করেছিল। সায়েদের  স্ত্রীসহ দুটি পুত্র এবং একটি কন্যাসন্তান রয়েছে এবং ফারুকের মতে, সায়েদ পরবর্তী জীবনে উত্তর ওয়াজিরিস্তান অঞ্চলে দ্বিতীয় বিয়ে করেছিলেন।   ইসলামী জঙ্গিবাদ  ১১ ই সেপ্টেম্বরের হামলার পরে সায়েদ আফগান তালেবানদের সাথে আফগানিস্তানে মার্কিন যুক্তরাষ্ট্রের আগ্রাসনের বিরুদ্ধে লড়াই করতে কাবুল গিয়েছিল। তিনি ঐসময়ে দুই বছর কাবুলে ছিলেন।  ২০০৯ সালের আগস্টে বায়তুল্লাহ মাহসুদ আমেরিকান ড্রোন হামলায় নিহত হন। টিটিপির নেতৃত্ব নিয়ে বিতর্ক দেখা দিয়েছিল। কিছু কমান্ডার হাকিমুল্লাহ মাহসুদকে নেতৃত্বের দায়িত্ব নিতে চেয়েছিলেন, এবং তিনি চেয়েছিলেন তার সহযোগী ওয়ালি উর রহমান নেতা হোক। উপজাতি বিষয়ক প্রখ্যাত বিশ্লেষক আবদুল সবুর খানের মতে, "বায়তুল্লাহর হত্যার পরে টিটিপি দুটি দলে বিভক্ত হয়ে যায় এবং এই বিভাজনে সায়েদ মনঃক্ষুণ্ন হয়েছিল," ২০১৩ সালে হাকিমুল্লাহ নিজে আমেরিকান ড্রোন হামলায় নিহত হন। আবদুল সবুর খানের মতে, " টিটিপি প্রধান পদের  তিনজন শীর্ষ  প্রার্থীর একজন ছিলেন সায়েদ  তাই যখন ফজলুল্লাহকে মনোনীত করা হয়,তখন তিনি হতাশ হয়ে পড়েন। "   মৃত্যু  ১২ জুলাই ২০১৫-তে, আফগান গোয়েন্দা সংস্থা, জাতীয় সুরক্ষা অধিদফতর দাবি করেছিল যে গুপ্তচর সংস্থার সরবরাহিত গোয়েন্দাদের সাথে সমন্বয় করে মার্কিন নেতৃত্বাধীন জোট বাহিনী দ্বারা পরিচালিত একটি ধর্মঘটে সায়েদকে হত্যা করা হয়েছে, যদিও আমেরিকা কখনই এ জাতীয় কোনো অভিযানের ব্যপারে স্বীকার করেনি।আই.এসের প্রবীণ নেতা আবদুল রহিম মুসলিম দোস্তের মতে ইসলামিক স্টেট এই দাবি প্রত্যাখ্যান করেছে, তবে এই ধর্মঘট শহীদুল্লাহ শহীদ ও গুল জামানকে হত্যা করেছে।    তথ্যসূত্র   বিষয়শ্রেণী:পাকিস্তানি ইসলামপন্থী বিষয়শ্রেণী:২০১৬-এ মৃত্যু বিষয়শ্রেণী:১৯৭২-এ জন্ম বিষয়শ্রেণী:তেহরিকে তালেবান পাকিস্তানের সদস্য বিষয়শ্রেণী:কুরআনের হাফেজ বিষয়শ্রেণী:তেহরিকে তালেবান পাকিস্তান বিষয়শ্রেণী:তালেবান সদস্য বিষয়শ্রেণী:ইসলামী সন্ত্রাসী গোষ্ঠীর নেতা বিষয়শ্রেণী:সালাফি জিহাদি
thumb|অনু চৌধুরী অনু চৌধুরী হলেন একজন ভারতীয় অভিনেত্রী যিনি প্রধানত ওড়িয়া, তেলুগু, ছত্তিশগড়ী, বাংলা এবং হিন্দি ছবিতে কাজ করেন। তিনি ৬৫টিরও বেশি চলচ্চিত্রে অভিনয় করেছেন। তার প্রথম ওড়িয়া চলচ্চিত্র ছিল মা গোজা বায়ানি।   পুরস্কার  অনু চৌধুরী ২০০৭ সালের ৩০ মে ভুবনেশ্বরে অনুষ্ঠিত ২০০৫ ওড়িশা রাজ্য চলচ্চিত্র পুরস্কার অনুষ্ঠানে সাসুঘর চলিজিবিতে তার অভিনয়ের জন্য শ্রেষ্ঠ অভিনেত্রীর পুরস্কার পান। কাদম্বিনী মিডিয়া প্রাইভেট লিমিটেডের প্রযোজনায় পূর্ব বাংলার দ্বিতীয় প্রজন্মের উদ্বাস্তু চরিত্রে অভিনয়ের জন্য তিনি নয়ডায় চতুর্থ সিনে ইণ্ডিয়া ইন্টারন্যাশনাল ফিল্ম ফেস্টিভালে সেরা অভিনেত্রীর পুরস্কার জিতেছেন।  ৩০ ডিসেম্বর ২০০৭-এ, ওড়িয়া চলচ্চিত্র লাল টুকু টুকু সধবা বহুতে অভিনয়ের জন্য অনু "চলচ্চিত্র জগৎ প্রতিভা সম্মান–২০০৭" এ সেরা অভিনেত্রীর পুরস্কার জিতেছিলেন। তিনি সেরা অভিনেত্রী বিভাগে চারবার রাষ্ট্রীয় পুরস্কার বিজয়ী হন। অনু আবার লস অ্যাঞ্জেলেস চলচ্চিত্র পুরস্কারে তার প্রথম হিন্দি সিনেমা নির্ভানা ১৩-এর জন্য সেরা অভিনেত্রীর পুরস্কার পান। তিনি ২০১১ সালে এই পুরস্কারের জন্য নির্বাচিত একমাত্র ভারতীয় অভিনেত্রী ছিলেন।   রাষ্ট্রীয় পুরস্কার  আনু চারবার শ্রেষ্ঠ অভিনেত্রীর জন্য গৌরবময় ওড়িশা রাজ্য চলচ্চিত্র পুরস্কার পেয়েছেন   ২০০১ - ওড়িশা রাজ্য চলচ্চিত্র পুরস্কার, গারে সিন্দুরা ধরে লুহা  ২০০২ - ওড়িশা রাজ্য চলচ্চিত্র পুরস্কার, রাখি বাঁধিলি মো রাখিবা মন  ২০০৪ - ওড়িশা রাজ্য চলচ্চিত্র পুরস্কার, ওম সান্তি ওম  ২০০৫ – ওড়িশা রাজ্য চলচ্চিত্র পুরস্কার, সাসুঘর চলিজিবি   আন্তর্জাতিক পুরস্কার    ২০০৬ - ভারতের নয়ডায় ৪র্থ আন্তর্জাতিক চলচ্চিত্র উৎসবে কথান্তরর জন্য শ্রেষ্ঠ অভিনেত্রীর পুরস্কার  ২০১১ - লস অ্যাঞ্জেলেস মুভি অ্যাওয়ার্ডে নির্ভানা ১৩ এর জন্য সেরা অভিনেত্রীর পুরস্কার   তথ্যসূত্র    মন্তব্য       বহিঃসংযোগ      বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ওড়িশার ভারতীয় জনতা পার্টির রাজনীতিবিদ বিষয়শ্রেণী:ওড়িশার রাজনীতিতে নারী বিষয়শ্রেণী:ভারতীয় নারী সক্রিয়কর্মী বিষয়শ্রেণী:ওড়িশার নারী মডেল বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ওড়িয়া চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভুবনেশ্বরের অভিনেত্রী
কমপিউটার জগৎ বাংলাদেশ থেকে প্রকাশিত একটি তথ্যপ্রযুক্তি বিষয়ক ম্যাগাজিন। এটি ১৯৯১ সাল থেকে নিয়মিত প্রকাশিত হচ্ছে। এটি বাংলাদেশের প্রথম তথ্য ও যোগাযোগ প্রযুক্তি ভিত্তিক ম্যাগাজিন যার প্রতিষ্ঠাতা অধ্যাপক আব্দুল কাদের। কমপিউটার জগৎ কর্তৃপক্ষ ২০১৫ সালে বার্ষিক ই-বাণিজ্য মেলার আয়োজন করেছিল।   ইতিহাস  ১৯৯১ সালের মে মাসের প্রথম দিনে কমপিউটার জগৎ-এর প্রথম সংখ্যাটি প্রকাশিত হয়। তথ্যপ্রযুক্তি বিষয়ের ওপর বাংলাদেশের প্রথম বাংলা সাময়কী হিসেবে এই পত্রিকাটি আত্মপ্রকাশ করে। কমপিউটার জগৎ-এর সূচনাসংখ্যার প্রতিপাদ্য ছিল: জনগণের হাতে কমপিউটার চাই। ২০০৩ সাল থেকে পত্রিকাটির প্রতিষ্ঠাতা আবদুল কাদেরের অবর্তমানে কার্যত নাজমা কাদের কমপিউটার জগৎ-এর হাল ধরেন।   কার্যক্রম  বাংলাদেশের আইসিটি সেক্টরের উন্নয়নের লক্ষ্যে ২০১৪ সালের ২৪ আগস্টে বাংলাদেশ কম্পিউটার সোসাইটি (বিসিএস) এবং মাসিক কমপিউটার জগৎ একত্রে কাজ করার সিদ্ধান্ত নেয়।   তথ্যসূত্র    বহিঃসংযোগ   কমপিউটার জগৎ   বিষয়শ্রেণী:১৯৯১-এ বাংলাদেশে প্রতিষ্ঠিত বিষয়শ্রেণী:বাংলাদেশের মাসিক ম্যাগাজিন বিষয়শ্রেণী:বিজ্ঞান ও প্রযুক্তি ম্যাগাজিন বিষয়শ্রেণী:১৯৯১-এ প্রতিষ্ঠিত ম্যাগাজিন বিষয়শ্রেণী:বাংলা ভাষার ম্যাগাজিন বিষয়শ্রেণী:বাংলাদেশের ম্যাগাজিন
আলী ২০২৫ সালে একটি বাংলাদেশী স্বল্পদৈর্ঘ্য চলচ্চিত্র। চলচ্চিত্রটি পরিচালনা করেছেন আদনান আল রাজীব এবং প্রযোজনা করেছেন বাংলাদেশের তানভীর হোসেন ও ফিলিপিন্সের ক্রিস্টিন ডি লিওন। সিনেমাটির লাইন প্রোডাকশন কোম্পানি ‘রানআউট ফিল্মস’। প্রধান অভিনয়শিল্পী হিসেবে আলী চরিত্রে অভিনয় করেছেন আল আমিন ও তার মায়ের চরিত্রে ইন্দ্রাণী সোমা। ২০২৫ সালে ৭৮তম কান চলচ্চিত্র উৎসবে স্বল্পদৈর্ঘ্য চলচ্চিত্র শাখার বিশেষ উল্লেখযোগ্য ছবি হিসেবে স্বীকৃতি লাভ করে।   কাহিনিসংক্ষেপ  গল্পটি উপকূলীয় এক শান্ত শহরকে কেন্দ্র করে, যেখানে পুরাতন রীতিনীতি এবং ধর্মীয় সংস্কার আজও প্রভাব বিস্তার করে চলছে। এই শহরে নারীদের গান গাওয়া নিষিদ্ধ, কারণ গানকে তাদের জন্য অপবিত্র বা অনুচিত মনে করা হয়। সমাজের চোখ রাঙানিতে মেয়েরা কণ্ঠ তুলতেও ভয় পায়।  এই নিষেধাজ্ঞার মাঝেই জন্ম নেয় এক কিশোরী, যার হৃদয়ে গান যেন ঢেউয়ের মতো ওঠে-নামা করে। সে গোপনে গান শেখে, গান লেখে, আর স্বপ্ন দেখে মুক্তির। হঠাৎ একদিন শহরে আয়োজিত একটি বড় গানের প্রতিযোগিতার খবর আসে। সুযোগটা সে হাতছাড়া করতে চায় না। সে ঠিক করে, প্রতিযোগিতায় অংশ নিয়ে উপকূল ছেড়ে শহরের মুক্ত বাতাসে উড়বে—সেখানে যেখানে কণ্ঠস্বর বন্ধ করা হয় না, বরং প্রশংসিত হয়।   অভিনয়শিল্পী    আলী চরিত্রে আল আমিন   আলীর মায়ের চরিত্রে ইন্দ্রাণী সোমা   নির্মাণ  প্রযোজনা স্বল্পদৈর্ঘ্য সিনেমাটির প্রযোজনা করেছেন বাংলাদেশের তানভীর হোসেন ও ফিলিপাইনের ক্রিস্টিন ডি লিওন। সিনেমাটির লাইন প্রোডাকশন কোম্পানি ‘রানআউট ফিল্মস’। চিত্রগ্রহণ ২০২৪ সালের ডিসেম্বরে সিলেটের বিভিন্ন জায়গায় চিত্রগ্রহণ করা হয়। টানা পাঁচ দিন কাজ করে শুটিং শেষ হয়।   মুক্তি  ২০২৫ সালের ২২শে মে চলচ্চিত্রটি ৭৮তম কান চলচ্চিত্র উৎসবে প্রদর্শিত হয়।  আরও দেখুন   মাটির ময়না  রেহানা মরিয়ম নূর  তথ্যসূত্র    বহিঃসংযোগ     কান ওয়েবসাইটে 'আলী'  বিষয়শ্রেণী:২০২৫-এর চলচ্চিত্র বিষয়শ্রেণী:বাংলা ভাষার স্বল্পদৈর্ঘ্য চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:চলচ্চিত্রে ধর্মীয় বিতর্ক বিষয়শ্রেণী:বাংলাদেশী জীবনীমূলক চলচ্চিত্র বিষয়শ্রেণী:বাংলা ভাষার জীবনীমূলক চলচ্চিত্র বিষয়শ্রেণী:সঙ্গীত ও সঙ্গীতজ্ঞ সম্পর্কে চলচ্চিত্র
আন্তর্জাতিক নারী দিবস উপলক্ষ্যে দিনব্যাপী নিবন্ধ বৃদ্ধি সংক্রান্ত এডিটাথনআয়োজক: উইকিমিডিয়া বাংলাদেশ  তারিখ: ৮ই মার্চ ২০১৭  ইমেইল: info-bnwikimedia.org হ্যাশট্যাগ: #bnwiki সামাজিক যোগাযোগ:    আন্তর্জাতিক নারী দিবস উপলক্ষ্যে ২০১৭ সালের ৮ই মার্চ ২৪ ঘন্টা ধরে বাংলা উইকিপিডিয়ায় এই অনলাইন এডিটাথনের আয়োজন করা হচ্ছে। নতুনরা কীভাবে নিবন্ধ তৈরি করবেন তা জানার জন্য এই টিউটোরিয়ালটি দেখতে পারেন। যেকোন সমস্যা বা আলোচনায় এখানেও বার্তা রাখতে পারেন।  নিয়মাবলী  নারী সম্পর্কিত যেকোন নিবন্ধ নতুন তৈরি বা মানোন্নয়ন করা যাবে। আপনি এই তালিকা থেকে তৈরি করতে পারেন।  অসম্পূর্ণ বা ছোট নিবন্ধ তৈরী করবেন না। নতুন নিবন্ধ তৈরির ক্ষেত্রে কমপক্ষে তিন/চার প্যারা যুক্ত করুন।  তথ্যসূত্রবিহীন নিবন্ধ তৈরী করবেন না। ইংরেজি উইকিপিডিয়ার তথ্যসূত্রগুলোই নিবন্ধ তৈরির সময় যুক্ত করে দিতে পারেন।  যান্ত্রিক অনুবাদ বা গুগল অনুবাদ করবেন না।  নিবন্ধ জমাদানের প্রয়োজন নেই। আমরা তালিকা থেকে গণনা করে নেব।
দেওপাহাড় আসামের গোলাঘাট জেলা-এর নুমলীগড়ে অবস্থিত পূরাতাত্ত্বিক স্থান। এই স্থলে একটি সংরক্ষিত পূরাতাত্ত্বিক উদ্যান এবং আসাম সরকারের পূরাতাত্ত্বিক বিভাগের অন্তর্গত একটি যাদুঘর আছে। দেওপাহাড় বা দেওপর্বতের নামের অর্থ হচ্ছে ঈশ্বরর পাহাড়। এটি ৩৯নং জাতীয় সড়কের দাঁতিতে অবস্থিত। দেওপাহাড় দেওপানী সংরক্ষিত বনাঞ্চলের অংশ। দেওপানী সংরক্ষিত বনাঞ্চলের আয়তন ১৩৩.৪৫ হেক্টর এবং হাতী করিডোরর অংশ। এখানে একডি ঐতিহ্যপূর্ণ ভেলু গাছ আছে। প্রতি বছর জানুয়ারি থেকে অক্টোবর মাস পর্যন্ত এই গাছে কয়েকটি বৃহৎ বৃহৎ বাঁশ তৈরি করতে হিমালয়ের পাদদেশের বন্য পরিযায়ী মৌমাছি এখানে আসে।  দেওপাহাড় আসামের একটি উল্লেখযোগ্য পর্যটনস্থল। পাহাড়ের শিখরে একটি প্রাচীন শিলেরে অর্ধনির্মিত বা ১৮৯৭ সালের ভূমিকম্পত ধ্বংসপ্রাপ্ত মন্দির আছে।  এর আশে-পাশে ছড়িয়ে থাকা ধ্বংসাবশেষসমূহ আসামের রাজ্যিক সংরক্ষিত স্মৃতিচিহ্নসমূহের তালিকায় অন্তর্ভুক্ত।  ইতিহাস দেওপাহাড়ের শিখরে অবস্থিত পাথরের মন্দির স্থাপত্যশৈলী থেকে খ্রিস্টীয় সপ্তম থেকে নবম শতকের বলে অনুমান করা যায়। এই মন্দির ভগবান শিব-এর প্রতি উৎসর্গিত বলে গণ্য করা হয়। লোকবিশ্বাস মতে এর মূল শিবলিঙ্গটি ১৯ শতকে পাহাড়ের কাছে স্থাপিত বাবা থান মন্দিরে স্থানান্তর করা হয়েছিল। স্থাপত্য দেওপাহাড়ে অবস্থিত মন্দিরটি একখণ্ড পাথরের উপর নির্মিত। তোরণের স্তম্ভে পদ্মফুল এবং ফুলের মালায় বিদ্যাধর খোদিত এবং বৃহৎ মূলাবরণ এর অন্যতম বিশেষত্ব। এর সাথে এখানে পাথরে খোদিত ভাস্কর্য পাওয়া গিয়েছে। মন্দির ভূমির শিলাখণ্ডসমূহ লোর দণ্ডে স্থির করা হয়েছিল। মন্দির স্থাপত্যে উত্তর গুপ্ত যুগের প্রভাব পরিলক্ষিত হয়। বৃহৎ দরজায় ফুলর পাহির নক্সা, জীব-জন্তুর চারিওদিকে লতাজাতীয় উদ্ভিদ, মহিলা দ্বারপালিকার পত্রকুণ্ডল ইত্যাদি এর বিশেষত্ব। এখানে কীর্তিমুখ, কলমকার, ফাংনাম শিব, শ্রীধর রুদ্র, লক্ষ্মী-নারায়ণ, হর-গৌরী, রাসলীলা,সর্পদেবতা, প্রণাম ধ্যান, পদ্ম চক্র, রাম, রাবণ, সুগ্রীব ইত্যাদির ভাস্কর্য পাওয়া গিয়েছে।  তদুপরি এখানে রামায়ণ, মহাভারত, ভাগবত পুরাণ ইত্যাদির দৃশ্যের ভাস্কর্য পাওয়া গিয়েছে। যাতায়ত দেওপাহাড় নুমলীগড়র ৩৯নং জাতীয় সড়কর পাশে অবস্থিত। নুমলীগড় রেলওয়ে স্টেশন এর নিকটবর্তী রেলওয়ে স্টেশন। ররৈয়া বিমানবন্দর এর থেকে প্রায় ৬৩ কি.মি. দূরে অবস্থিত। চিত্র ভান্ডার  তথ্যসূত্র  বিষয়শ্রেণী:গোলাঘাট জেলা বিষয়শ্রেণী:আসামের দর্শনীয় স্থান বিষয়শ্রেণী:আসামের ধর্মীয় স্থান বিষয়শ্রেণী:হিন্দু মন্দির
জয়াম্মা বাণ্ডারি (জন্ম আনুমানিক ১৯৭৮) একজন ভারতীয় প্রাক্তন যৌনকর্মী এবং সমাজকর্মী। ২০১৮ সালে তিনি নারী শক্তি পুরস্কারে ভূষিত হন। ২০১১ সালে তিনি একটি সংস্থা প্রতিষ্ঠা করেন যারা যৌনকর্মী এবং তাঁদের সন্তানদের জীবিকা পছন্দে সহায়তা করে।   জীবন  জয়াম্মা বাণ্ডারি ১৯৭৮ সাল নাগাদ নালগোন্ডায় জন্মগ্রহণ করেন। তিন বছর বয়সে তিনি অনাথ হয়ে যান এবং তাঁর এক কাকা তাঁর অভিভাবক হন। চোদ্দ বছর বয়সে তাঁকে বিয়ে দেওয়ার চেষ্টা হয়েছিল এবং এমনকি তাঁকে এমন একজন পুরুষের সাথে বিয়ে দেওয়ার চেষ্টা হয়েছিল যে ইতিমধ্যেই বিবাহিত ছিল।  তাঁর মদ্যপ স্বামী তাঁকে যৌনকর্মী হতে রাজি করায়।  ২০০১ সালে তিনি জয়া সিং থমাসের সহায়তায় হায়দ্রাবাদে চৈতন্য মহিলা মণ্ডলী সংগঠন প্রতিষ্ঠা করেন। এই সংস্থাটি তাদের পেশা থেকে পালাতে চাওয়া যৌনকর্মীদের সহায়তা প্রদান করে। এই সংস্থাটি যৌনকর্মীদের কন্যাদের সহায়তা প্রদান করে এবং তাদের যত্ন নেয় যাতে তাদের বাবা-মায়ের মতো জীবিকা বেছে নিতে না হয়। এই উদ্যোগের সাহায্যে ৩,৫০০ শিশুকে উদ্ধার করা হয়েছে এবং এক হাজার মহিলা নতুন কাজ খুঁজে পেয়েছেন। তাঁর প্রতিষ্ঠান কর্তৃক রাজ্য স্কুলে ভর্তির পর শিশুদের নিয়মিত পরীক্ষা করা হয়।    পুরস্কার  ২০১৪ সালে ভিজিল ইণ্ডিয়া মুভমেন্ট তাঁকে এম এ থমাস জাতীয় মানবাধিকার পুরস্কার প্রদান করে। ২০১৭ সালে ভারতীয় শিল্প কনফেডারেশন তাঁকে তিনটি নারী আদর্শ পুরস্কারের মধ্যে একটিতে ভূষিত করে। অন্যান্য পুরস্কারগুলি ছিল পশ্চিমবঙ্গের উদ্যোক্তা কমল কুম্ভার এবং মনিকা মজুমদারের জন্য। ভারতের রাষ্ট্রপতি প্রণব মুখার্জি এই পুরস্কারগুলি প্রদান করেন এবং সিআইআই সভাপতি নওশাদ ফোর্বস ও শোভনা কামিনেনি এতে সহায়তা করেন। ২০১৮ সালের ৮ই মার্চ (আন্তর্জাতিক নারী দিবস) জয়াম্মা বাণ্ডারিকে নারী শক্তি পুরস্কারে ভূষিত করা হয়। নতুন দিল্লির রাষ্ট্রপতি ভবনে রাষ্ট্রপতি রাম নাথ কোবিন্দ এই পুরস্কার প্রদান করেন। সেখানে ভারতের প্রধানমন্ত্রী নরেন্দ্র মোদীও উপস্থিত ছিলেন। সেই বছর ঊনত্রিশ জন ব্যক্তি বা সংস্থাকে সম্মানিত করা হয়েছিল। তারা প্রশংশাপত্র এবং ১০০,০০০ টাকা পুরস্কার পেয়েছেন।   তথ্যসূত্র   বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতীয় সমাজকর্মী বিষয়শ্রেণী:ভারতীয় নারী পতিতা বিষয়শ্রেণী:জন্মের সাল অনিশ্চিত বিষয়শ্রেণী:জীবিত ব্যক্তি বিষয়শ্রেণী:১৯৭০-এর দশকে জন্ম
মাকসিম সের্হিয়োভিচ খলান (; জন্ম: ২৭ জানুয়ারি ২০০৩; মাকসিম খলান নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে পোলীয় ক্লাব লেখিয়া গদাইস্ক এবং ইউক্রেন জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৯ সালে, খলান ইউক্রেন অনূর্ধ্ব-১৭ দলের হয়ে ইউক্রেনের বয়সভিত্তিক পর্যায়ে অভিষেক করেছেন।  প্রারম্ভিক জীবন মাকসিম সের্হিয়োভিচ খলান ২০০৩ সালের ২৭শে জানুয়ারি তারিখে ইউক্রেনের ঝিতোমিরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল খলান ইউক্রেন অনূর্ধ্ব-১৬, ইউক্রেন অনূর্ধ্ব-১৭, ইউক্রেন অনূর্ধ্ব-২১ এবং ইউক্রেন অনূর্ধ্ব-২৩ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০১৯ সালের ২৬শে আগস্ট তারিখে তিনি লাতভিয়া অনূর্ধ্ব-১৭ দলের বিরুদ্ধে ম্যাচে ইউক্রেন অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3277391 খলান ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইউক্রেন অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:লেখিয়া গদাইস্কের খেলোয়াড় বিষয়শ্রেণী:ইউক্রেনের আন্তর্জাতিক যুব ফুটবলার বিষয়শ্রেণী:ইউক্রেনের অনূর্ধ্ব-১৭ আন্তর্জাতিক ফুটবলার বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার বিষয়শ্রেণী:ইউক্রেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:ফুটবল উইঙ্গার বিষয়শ্রেণী:ফুটবল ক্লাব জরিয়া লুহানস্কের খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:একস্ত্রাক্লাসার খেলোয়াড়
হোসে মানুয়েল "চিপো" দে লা তোররে ম্যানচাকা (; জন্ম: ১৩ নভেম্বর, ১৯৬৫) জলিস্কো’র গুয়াদালাহারা এলাকায় জন্মগ্রহণকারী মেক্সিকো জাতীয় ফুটবল দলের বর্তমান ম্যানেজার। পূর্বে তিনি মেক্সিকো দলের মধ্যমাঠের খেলোয়াড় ছিলেন। তিনি তার ডাক নাম চিপোতেই বেশি জনপ্রিয়।   খেলোয়াড়ী জীবন  চিভাস যুব একাডেমীর মাধ্যমে ফুটবল জগতে প্রবেশ করেন চিপো। অংশগ্রহণকৃত সকল দলেরই গুরুত্বপূর্ণ খেলোয়াড়ের মর্যাদা পেয়েছেন তিনি। স্বল্পকালের জন্য ইউরোপের স্পেনের লা লিগা ক্লাবে রেয়াল ওভিয়েদোতেও খেলেছেন তিনি। সেখানে তিনি ৩২ খেলায় ৮ গোল করেন। ১৯৮৬ মৌসুমে চিভাসের পক্ষ হয়ে এস্তাদিও হালিস্কোতে ক্রুজ আজুলকে পরাভূত করে দলকে চ্যাম্পিয়ন করান। এছাড়াও পুয়েবলা ফুটবল ক্লাব, ক্রুজ আজুল, টাইগ্রেস, নেকাক্স এবং চিভাস দে গুয়াদালাহারা দলে খেলেছেন তিনি। বিভিন্ন সময়ে মেক্সিকো জাতীয় ফুটবল দলেও খেললেও কোন ফিফা বিশ্বকাপ ফুটবলে অংশগ্রহণের জন্য ডাক পাননি।   মেক্সিকো জাতীয় ফুটবল দল  ১৮ অক্টোবর, ২০১০ তারিখে ঘোষণা করা হয় যে, ২০১০-১১ মৌসুমের প্রিমেরা দিভিসিওন দে মেহিকো শেষে দে লা তোররে মেক্সিকোর নতুন ম্যানেজাররূপে আসীন হতে যাচ্ছেন। ৯ ফেব্রুয়ারি, ২০১১ তারিখে বসনিয়া ও হার্জেগোভিনা জাতীয় ফুটবল দলের বিরুদ্ধে প্রীতি খেলায় মেক্সিকোর ২-০ গোলে জয়ের মাধ্যমে ম্যানেজার হিসেবে অভিষেক ঘটে তার। তার নেতৃত্বে মেক্সিকো ২০১১ সালের কনকাকাফ গোল্ড কাপ প্রতিযোগিতায় অপরাজিত চ্যাম্পিয়ন হয়। চূড়ান্ত খেলায় তারা চীরপ্রতিদ্বন্দ্বী মার্কিন যুক্তরাষ্ট্রের বিরুদ্ধে ৪-২ ব্যবধানে জয়ী হয়। ম্যানেজার হিসেবে তার প্রথম পরাজয় ঘটে ব্রাজিলের বিপক্ষে অনুষ্ঠিত প্রীতি খেলায় ২-১ গোলের ব্যবধানে। ২০১১ সালের শেষ খেলায় সার্বিয়া জাতীয় ফুটবল দলের বিপক্ষে তার দল ২-০ ব্যবধানে জয় পায়।   তথ্যসূত্র    বহিঃসংযোগ   Jose Manuel de la Torre's profile and stats  বিষয়শ্রেণী:মেক্সিকীয় ফুটবলার বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:মেক্সিকান ফুটবল ম্যানেজার বিষয়শ্রেণী:কনকাকাফ গোল্ড কাপ বিজয়ী ম্যানেজার বিষয়শ্রেণী:২০১১ কনকাকাফ গোল্ড কাপ ম্যানেজার বিষয়শ্রেণী:রেয়াল ওবিয়েদোর খেলোয়াড় বিষয়শ্রেণী:১৯৯১ কনকাকাফ গোল্ড কাপের খেলোয়াড় বিষয়শ্রেণী:রিয়াল ওবিয়েদোর খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ক্লাব দেপোর্তিভো গুয়াদালাহারার খেলোয়াড় বিষয়শ্রেণী:মেক্সিকোর অনূর্ধ্ব-২০ আন্তর্জাতিক ফুটবলার বিষয়শ্রেণী:ক্রুস আসুলের ফুটবলার
চেন্নাইতে অবস্থিত অভ্যন্তরীণ চক্রপথ-এর রয়েছে একাধিক নাম, এগুলি হল ইনার রিং রোড, জওহরলাল নেহেরু সালাই, ১০০ ফিট রোড বা রাজ্য সড়ক ২। চেন্নাই শহরকে অভ্যন্তরীণভাবে পরিবেষ্টিত করে থাকায় এটি শহরের অন্যতম গুরুত্বপূর্ণ পরিবহন পথ। বর্তমানে এই চক্রপথ চেন্নাই নগরোন্নয়ন কর্তৃপক্ষ বা সিএমডিএ দ্বারা রক্ষণাবেক্ষণ ও উন্নয়নমূলক কাজ করা হয়। ২৫.২ কিলোমিটার দীর্ঘ এই রাস্তাটির তিনটি খণ্ড রয়েছে, উত্তরাংশ কেন্দ্রীয় অংশ এবং দক্ষিণাংশ। এই সড়কের ওপর ‌তিরুবান্মিয়ুরে‌ রাজীব গান্ধী সালাই যুক্ত হয়েছে, যা ৪৯ ক নং রাজ্য সড়ক নামে পরিচিত। ছাড়াও রয়েছে বেলাচেরি মূশ সড়ক, গ্র্যান্ড সাদার্ন ট্রাঙ্ক রোড, কাতিপারা জংশন, কোয়মবেড়ু জংশন, পাড়ি জংশন, মাধবরম বাইপাস জংশন, টিপিপি রোড ইত্যাদি আরো কিছু গুরুত্বপূর্ণ সড়ক ও জংশন৷   কোরিডরের বিবরণ  চেন্নাই অভ্যন্তরীণ চক্রপথ হলো তিনটি অংশ বিশিষ্ট ৬ লেনের সড়ক৷ সড়কটির উত্তরাংশ পাড়ি জংশন থেকে উত্তর-পূর্বে মানালির নিকট ৫৬ নং রাজ্য সড়ক অবধি৷ মাধবরমে রাজ্য সড়ক ১১১, মঞ্জমবক্কমে ১৬ নং জাতীয় সড়কের লিঙ্করোড, পাড়ি জংশনে চেন্নাই-তিরুভেলুর মহাসড়ক, তিরুমঙ্গলমের নিকট রাজ্য সড়ক ১১২, কোয়মবেড়ু জংশন-এর নিকট পুরাতন ৪ নং জাতীয় সড়ক, বড়পালনিতে ১১৩ নং রাজ্য সড়ক, কাতিপারা জংশনে ৩২ নং জাতীয় সড়কের সাথে সংযোগ রয়েছে৷ এই মহাসড়কে উত্তর ও মধ্যভাগ নিয়ে ২ নং রাজ্য সড়ক গঠিত৷ আইটি কোরিডর থেকে তারামণি লিঙ্ক রোড অবধি বিস্তৃত আভ্যন্তরীন চক্রপথের দক্ষিণাংশে কাতিপাড়া জংশন শুরু হওয়ার পূর্বে রয়েছে অফিসার্স ট্রেনিং একাডেমি৷ তারামণি লিঙ্ক রোড বরাবর চেন্নাই দ্রুত বাস পরিবহন ব্যবস্থা বা চেন্নাই আরবিটিডাব্লিউয়ের দপ্তরটি তৈরির পরিকল্পনা রয়েছে৷   তথ্যসূত্র   বিষয়শ্রেণী:চেন্নাই বিষয়শ্রেণী:তামিলনাড়ুর রাজ্য সড়ক
আবুল হাসান আল-খারাকানি (আরবি: أبو الحسن الخرقاني) বা আবুল হাসান খারকানি যার পূর্ণ নাম আবুল হাসান আলী ইবনে আহমদ (বা ইবনে জাফর) ইবনে সালমান আল-খারাকানি ইসলামের অন্যতম প্রধান সুফি ও সুফি কবি ছিলেন । তিনি জন্ম গ্রহণ করেছিলেন ৯৬৩ সালে (৩৫২ হিজরি বছর) পার্সিয়ানS.H. Nasr, "Iran" in History of Humanity: From the Seventh to the Sixteenth Century, edited by Sigfried J. de Laet, M. A. Al-Bakhit, International Commission for a History of the Scientific and Cultural Development of Mankind History of mankind, L. Bazin, S. M. Cissco. Published by Taylor & Francis US, 2000. pg 368 বাবা-মা থেকে খোরসানে 'কালেহ নও-ই খারাকান' নামে একটি গ্রামে, বর্তমানে এটি বাস্তামের নিকটে ইরানের সেম্‌নন প্রদেশ-এ অবস্থিত।  খারাকানি ছিলেন বিখ্যাত পারস্যের সুফি ও কবি আবদুল্লাহ আনসারির শিক্ষক। ইবনে সিনা, গজনীর সুলতান মাহমুদ, আবু সা'দ আবুল-খায়র ও নাসির খসরু তার সাথে সাক্ষাৎ করার জন্য খারাকানে ভ্রমণ করেছিলেন এবং তার প্রতি গভীর প্রশংসিত অনুভূতি ও শ্রদ্ধা প্রকাশ করেছিলেন।  রুমী, নিশাপুরের আত্তার, খাজা আবদুল্লাহ আনসারী, জামি প্রমুখ আবুল হাসান অাল-খারাকানি সম্পর্কে বহু কবিতা বর্ণনা করেছেন এবং বেশ কয়েকটি গল্পও। তিনি নিরক্ষর ছিলেন তবে কুরআন ও হাদীস সম্পর্কে অগাধ জ্ঞান ছিল; তার কথা ও বক্তব্যে গভীর দার্শনিক দৃষ্টিভঙ্গির কারণে তিনি উল্লেখযোগ্যভাবে সমাদৃত হন।  নুরুল উলুম "জ্ঞানের আলো" গ্রন্থটি আবুল হাসানকে উত্সর্গীকৃত। মনে করা হয় যে, তার মৃত্যুর পরে তার শিষ্যরা এটি লিখেছিলেন। বর্তমানে ব্রিটিশ মিউজিয়াম-এ এর একটি পাণ্ডুলিপির অনুলিপি রয়েছে।   কাজ   আসরারুস সুলুক ফিত তাসাউফإسماعيل البغدادي - هدية العارفين -ج1 ص 687   মৃত্যু  তিনি ১০৩৩ খ্রিস্টাব্দ মুতাবেক ৪২৫ হিজরির ১০ মুহররমে মৃত্যু বরণ করেন।   তথ্যসূত্র ও নোট    বহিঃসংযোগ    His biography in Persian  Life and Sayings of Shaikh Abul Hassan    বিষয়শ্রেণী:ইরানি সুফি বিষয়শ্রেণী:সুফি রহস্যবাদী বিষয়শ্রেণী:নকশবন্দি তরিকা বিষয়শ্রেণী:মধ্যযুগীয় ফার্সি ব্যক্তি বিষয়শ্রেণী:১০ম শতাব্দীর ইরানি ব্যক্তি বিষয়শ্রেণী:১১শ শতাব্দীর ইরানি ব্যক্তি বিষয়শ্রেণী:সামানিদ-সময়কালের কবি
উইলিয়াম বেকেট-ডেনিসন (১০ সেপ্টেম্বর ১৮২৬ - ২৩ নভেম্বর ১৮৯০) ছিলেন একজন ইংরেজ ব্যাঙ্কার এবং কনজারভেটিভ পার্টির রাজনীতিবিদ যিনি ১৮৭৬ এবং ১৮৯০ সালের মধ্যে দুটি সময়কালে হাউস অফ কমন্সে বসেছিলেন। ট্রেনের নিচে পড়ে তার মৃত্যু হয়।   কর্মজীবন  ১৮৪৭ সালে, ২১ বছর বয়সে, তিনি তার বাবার ব্যাংকিং ফার্ম, বেকেট অ্যান্ড কোং-এ যোগ দেন। পরে তিনি একজন অংশীদার হন এবং ১৮৭৪ সালে লিডস, ডনকাস্টার এবং রেটফোর্ডের ফার্মের প্রধান হন। লেসলি মেলভিলের অবসর গ্রহণের পর, তিনি ইংলিশ কাউন্টি ব্যাঙ্কার্স অ্যাসোসিয়েশনের পাশাপাশি বেভারলি এবং মল্টনের ইস্ট রাইডিং ব্যাঙ্কের প্রধান হন। তিনি ইয়র্কশায়ার হুসার ইয়োম্যানরি ক্যাভালরিতে একজন অধিনায়ক এবং ইয়র্কশায়ারের ওয়েস্ট রাইডিংয়ের জেপি এবং ডেপুটি লেফটেন্যান্ট ছিলেন।Debretts House of Commons and the Judicial Bench 1886  ১৮৬৫ সালে, বেকেট প্রকাশনা সংস্থা, ইয়র্কশায়ার পোস্ট নিউজপেপারের প্রথম চেয়ারম্যান হন। ১৯৫০ সালে রুপার্ট বেকেটের অবসর গ্রহণের আগ পর্যন্ত পরবর্তী চেয়ারম্যানরা বেকেট পরিবারের সদস্য ছিলেন।  ১৮৭৬ সালে, বেকেট ইস্ট রেটফোর্ডের জন্য রক্ষণশীল সংসদ সদস্য নির্বাচিত হন কিন্তু ১৮৮০ সালে আসনটি হারান। ১৮৮৫ সালের সাধারণ নির্বাচনে, তিনি বাসেটল- এর জন্য এমপি নির্বাচিত হন। ১৮৯০ সালে মৃত্যুর আগ পর্যন্ত তিনি এই আসনে অধিষ্ঠিত ছিলেন।   তথ্যসূত্র    বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৯০-এ মৃত্যু বিষয়শ্রেণী:১৮২৬-এ জন্ম বিষয়শ্রেণী:বেকেট পরিবার